ROMANIA                                                                                                 Anexa 1
JUDETUL TIMIȘ

                                                        la HCL nr. 153/27.09.2022
ORAȘUL DETA

STUDIUL DE OPORTUNITATE 

privind vânzarea prin licitație publică deschisă a unei suprafeţe de teren, proprietatea privată a Orașului Deta, situată în intravilanul orașului Deta,  judeţul Timiș.
 1. DATE GENERALE: Potrivit art. 363 din OUG nr. 57/2019 privind Codul Administrativ, „vânzarea prin licitaţie publică a bunurilor imobile aparţinând unităţilor administrativ – teritoariale se aprobă prin hotărârea consiliului local”. 

2. OBIECTUL VÂNZĂRII: Obiectul vânzării îl reprezintă o suprafața de 198 mp  - domeniul privat al orașului Deta, situată în Deta, Anton Ktratzer, nr. 42  înscrisă în CF nr. 404114 cu nr. top. 404114.

 3. DESCRIEREA ŞI IDENTIFICAREA BUNULUI CARE URMEAZĂ SĂ FIE VÂNDUT PRIN LICITAŢIE PUBLICĂ Adresa: situat în oraș Deta, Anton Ktratzer, nr. 42. 
Terenul în suprafață de 198 mp este situat în intravilanul orașului Deta, înscris în CF nr. 404114 cu nr. top. 404114, aparține domeniului privat al Orașului Deta, categoria de folosinţă curţi construcţii. Este închiriat de către Libuș Margareta. Este parțial împrejmuit și nu sunt edificate construcții pe el.
Rețele existente în zonă: 

Rețele apa-canal – da 
Rețele termoficare – nu 
Rețele electrice – da 
Rețele distribuție gaze natural – da 
Rețele telefonice – da 
Rețele de incendiu – da.

4. MOTIVELE DE ORDIN ECONOMIC, FINANCIAR, SOCIAL SI DE MEDIU CARE JUSTIFICA VANZAREA. Vânzarea este oportună din următoarele motive: 
- din punct de vedere economic - din valorificarea acestui teren se va obţine un venit suplimentar la bugetul local al Orașului Deta, mărindu-se totodată și masa impozabilă;
- din punct de vedere al protecţiei mediului – cumpărătorul va avea obligaţia respectării tuturor condiţiilor referitoare la protecţia mediului; 
- din punct de vedere financiar – cumpărătorul va acoperi în întregime costurile ridicate de întreţinerea şi exploatarea terenului cumpărat.
5. PROCEDURA UTILIZATĂ PENTRU ATRIBUIREA CONTRACTULUI DE VÂNZARE – CUMPĂRARE ŞI JUSTIFICAREA ALEGERII PROCEDURII: Conform OUG nr. 57/2019 privind Codul administrativ, art 363 (1) Vânzarea bunurilor din domeniul privat al statului sau al unităţilor administrativ - teritoriale se face prin licitaţie publică, organizată în condiţiile prevăzute la art. 334 - 346, cu respectarea principiilor prevăzute la art. 311, cu excepţia cazurilor în care prin lege se prevede altfel. (2) Stabilirea oportunităţii vânzării bunurilor din domeniul privat al statului sau al unităţilor administrativ - teritoriale şi organizarea licitaţiei publice se realizează de către autorităţile prevăzute la art. 287, cu excepţia cazurilor în care prin lege se prevede altfel.(….) (4) Vânzarea prin licitaţie publică a bunurilor imobile aparţinând unităţilor administrativ - teritoriale se aprobă prin hotărâre a consiliului judeţean, a Consiliului General al Municipiului Bucureşti, respectiv a consiliului local al comunei, al oraşului sau al municipiului, după caz. (5) Garanţia se stabileşte între 3 şi 10% din preţul contractului de vânzare, fără TVA. (6) Cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică, şi valoarea de inventar a imobilului. (7) Răspunderea juridică privind corectitudinea stabilirii preţului prevăzut în raportul de evaluare revine exclusiv evaluatorului care a întocmit respectivul raport de evaluare. (8) Predarea - primirea bunului se face prin proces - verbal în termen de maximum 30 de zile de la data încasării preţului. 
6. DATE REFERITOARE LA PROCEDURA DE VÂNZARE: Licitaţia se va organiza şi desfăşura în maxim 20 de zile de la data publicării anunţului în Monitorul Oficial al României, partea a VI –a. Cumpărătorul va achita preţul până la data încheierii contractului de vânzare-cumpărare sau în termen de maxim 2 ani, cu plate unui avans de 15% până la data încheierii contractului de vânzare-cumpărare, iar diferența se va achita în rate, cu dobânda aferentă. 
7. NIVELUL MINIM AL VÂNZĂRII Nivelul minim al vânzării a fost stabilit după cum urmează:

Conform inventarului domeniului privat al orașului Deta, valoarea totala suprafeței din teren este de 12.365 lei; 
Conform raportului de evaluare nr. 62/18.08.2022, întocmit de ing. Marinescu Constantin, evaluator autorizat, membru titular ANEVAR, legitimaţia nr.13.947, valabil 2022, valoarea totală a terenului a fost stabilita la suma de 62,45 lei/mp lei (12.365 lei). În conformitate cu O.U. nr. 57/2019 (Cod administrativ), art. 363 alin. (6), prețul minim de vânzare va fi valoarea cea mai mare dintre prețul de piață determinat prin raport de evaluare întocmit de evaluator autorizat și valoarea de inventar a imobilului. În consecință pretul de pornire a licitației va fi valoarea din raportul de evaluare

 8. TERMENELE PREVĂZUTE PENTRU REALIZAREA PROCEDURII DE VÂNZARE . În condițiile respectării etapelor legale pentru realizarea vânzării, termenul prevăzut pentru realizarea și perfectarea vânzării este de aproximativ 60 de zile. 
Prezentul studiu de oportunitate va sta la baza aprobarii vânzării de către Consiliul Local al orașului Deta.

